د ننګرهار نمایندګۍ رئیس د شپږ ګرځنده روغتیایی ټیمونو له غړو سره د همغږۍ ناسته وکړه. نن دوشنبه د روان سپوږمیز کال د رمضان المبارک میاشتې په ۲۲مه نېټه د افغانی سرې میاشتې د ننګرهار نمایندګۍ رئیس میا نجم الدین هلال او د ختیځ زون روغتیایی مسؤل ډاکټر وحیدالله زهیر د ننګرهار نمایندګۍ اړوند ډی آر سی پروژې له شپږ ګرځنده روغتیایی ټیمونو له کارمندانو سره د همغږۍ ناسته وکړه. په یاده ناسته کې د ګرځنده روغتیایی ټیمونو غړیو ته لازمې سپارښتنې وشوې او ددې ترڅنګ ترې وغوښتل شول؛ تر څو په خپله کاری سیمه کې د خپلې ټاکل شوې لایحې له مخې فعالیت تر سره کړی.